Sähköpostijärjestelmien selvityshanke

Asettaminen	
	
Valtiovarainministeriö on tänään asettanut sähköpostijärjestelmien selvityshankkeen. 	

Toimikausi	
	1.10.2007 - 31.12.2007	

Tausta	
	Valtioneuvoston periaatepäätös valtionhallinnon IT-toiminnan kehittämisestä (15.6.2006) sisältää valtioneuvoston linjaukset ja kehittämisohjelmat valtion yhteisen IT-toiminnan kehittämiseksi vuosina 2006–2011. Kehittämisohjelmien kärkihankkeet ovat askeleita kohti periaatepäätöksessä kuvattua pidemmän tähtäimen tavoitetilaa valtionhallinnon IT-toiminnasta. 

Periaatepäätöksessä esitettyjen tavoitteiden saavuttamiseksi käynnistetään viisi kehittämisohjelmaa: Asiakaslähtöiset sähköiset palvelut, Yhteentoimivuus (tietohallinnon arkkitehtuurit ja menetelmät), Yhteiset tietojärjestelmät, Yhtenäiset perustietotekniikkapalvelut ja Tietoturvallisuus.

Yhtenäiset perustietotekniikkapalvelut kehittämisohjelma

Valtion yhteisten perustietotekniikkapalvelujen tavoitteena on vähentää päällekkäistä tekemistä ja päällekkäisiä investointeja ja lisätä tietojen yhteiskäyttöä sekä yhteentoimivuutta. Tavoitteena on vähentää hallinnon raja-aitojen vaikutusta palvelutuotannossa, lisätä toiminnan tehokkuutta ja tuottavuutta sekä verkostomaista toimintaa ja hyödyntää suuren ostajan etua.

Asetettava hanke on osa tätä kehittämisohjelmaa. 	

Tavoitteet	
	Hankkeen tavoitteena on tehdä selvitys valtionhallinnon sähköpostijärjestelmien tilasta. Selvityksen pohjalta tehdään vuoden 2008 alussa päätökset, mihin toimiin ryhdytään valtion IT-startegiassa asetettujen tavoitteiden saavuttamiseksi. Tavoitteena ei ole yksityiskohtiin menevä selvitys, vaan sen pitäisi antaa monipuolinen yleiskuva sähköpostijärjestelmistä. Niitä tarkastellaan useista näkökulmista:
•	sähköpostijärjestelmien hallintamalli
•	palvelimissa ja työasemissa käytössä olevat ohjelmistot
•	postijärjestelmien ylläpito- ja hankintamenettelyt
•	sähköpostijärjestelmien kytkeminen muihin järjestelmiin
•	kustannukset
•	tietoturvaratkaisut
•	roskapostin torjunta
•	salatun ja allekirjoitetun sähköpostin käyttö ja tarve
•	etäsähköpostin käyttö	
Tulos	
	Hankkeen tuloksena on raportti, jonka perusteella tehdään päätös jatkotoimenpiteistä. Raportti antaa yleiskuvan valtionhallinnon sähköpostijärjestelmistä edellisen kohdan tavoitteet osa-alueilta.	

Tehtävä	
	Selvityksen toteuttamiseen käytetään useita lähteitä. Taustatietoina käytetään vuosittain koottavaa tietoa valtion tietotekniikasta julkaisua sekä arkkitehtuurit hankkeessa kerättyä tietoa sähköpostijärjestelmistä. Tietoja tarkennetaan haastattelemalle ministeriöiden vastaavia henkilöitä sekä niillä hallinnonaloilla, joilla ei ole yhtenäistä sähköpostijärjestelmää, myös virastojen edustajia. Haastateltavaksi pyritään saamaan mahdollisimman kattava otos virastoja. Virastojen erilaiset tehtävät saattavat tuoda sähköpostiin poikkeavia vaatimuksia. Kytkennät muihin tietojärjestelmiin voivat asettaa reunaehtoja sähköpostiratkaisuille.	

Organisointi

Hankkeelle ei aseteta sen luonteesta johtuen projektiryhmää, mutta toivotaan ministeriöiden nimeävän yhteyshenkilön.

Työn suorittaa Timo Porjamo, CSC – Tieteellinen laskenta Oy ja hänen työtään ohjaa valtiovarainministeriössä erityisasiantuntija Olli-Pekka Rissanen.

Ohjausryhmänä toimii valtion IT-toiminnan koordinointiryhmä VITKo.

Kustannukset ja rahoitus	

Työ tehdään virkatyönä. Kokouspalkkioita ei makseta. 

Kukin taustayhteisö vastaa edustajiensa matkakustannuksista. 

Hankkeesta aiheutuvia asiantuntija- ja erilliskustannuksia voidaan maksaa momentilta 28.01.21.

	Ylijohtaja	Jorma Karjalainen  	

	
	Valtion IT-johtaja	Leena Honka	

JAKELU	
	Ohjausryhmä
Valtioneuvoston hankerekisteri
CSC – Tieteellinen laskenta Oy
	
TIEDOKSI